उंबलाचेरी गाय

उंबलाचेरी, उंबळाचेरी किंवा उंब्लाचेरी हा शुद्ध भारतीय पशुगोवंश असून, तामिळनाडू राज्यातील नागपट्टिनम  व तिरुवरुर जिल्ह्यातील तटीय क्षेत्रात आढळतो. दरम्यानच्या काळात ही प्रजाती नष्ट होण्याच्या मार्गावर होती. मध्यम उंची, कष्टकरी वृत्ती व ४.९ % पर्यंत फॅट असलेली मध्यम दुधाळू गाय यासाठी हा गोवंश प्रसिद्ध आहे.Valerie Porter, Lawrence Alderson, Stephen J.G. Hall, D. Phillip Sponenberg (2016). Mason's World Encyclopedia of Livestock Breeds and Breeding (sixth edition). Wallingford: CABI. .

चांगला खुराक दिल्यास ही गाय दिववसाला २ ते ४ लिटर दूध देते. परंतु मजबूत, मध्यम बुटका आणि काटक पाय यामुळे भातशेतीमध्ये प्रजातीचे बैल चांगले कामाला येतात. आणि यामुळेच हा गोवंश तामिळनाडूत प्रसिद्ध आहे.

उगम
यांचा मूळ गोवंश कंगायम गाय आहे. तामिळनाडूमधील उंबळाचेरी या गावी या पशुगोवंशाची उत्पत्ती झाली असे मानले जाते. यामुळेच यांना उंबलाचेरी असे नाव पडले. या व्यतिरिक्त मोशीमाडू, अडुक्करी गाय, वेन्नमाडू, सुर्यनकट्टुमाडू, गणपतीनाथ माडू, मोत्ताईमाडू, मोलाईमाडू, दक्षिणी गाय अशा विविध नावाने हा गोवंश ओळखला जातो.

शारीरिक रचना
लहानपणी हा गोवंश लाल रंगाचा असतो. एक वर्ष वयानंतर गाई फिक्कट ते गडद राखाडी आणि बैल गडद काळपट राखाडी रंगात परावर्तित होतात. डोके, मान, पाठ आणि पृष्ठभाग गडद रंगाचा, तर उर्वरित भाग फिकट किंवा पांढरट रंगाचा असतो. कपाळावर पांढरी निशाणी आणि खुर पांढरे सॉक्स घातल्या सारखे दिसतात. विशेष म्हणजे या गोवंशाची शेपूटसुद्धा पांढरी किंवा पांढऱ्या छटेत असते. या गोवंशाची शिंगे छोटी आणि तिरपी बाहेरच्या अंगाला वळलेली असतात. बैलाची उंची ११० सें मी आणि वजन ३८० किलो, गाईची उंची १०० सें मी आणि वजन ३२० किलोपर्यंत असते.

 भारतीय गायीच्या इतर जाती
भारतीय गायीच्या इतर विविध जातींची माहिती मिळवण्यासाठी येथे टिचकी द्या ― भारतीय गायीच्या विविध जाती

हे सुद्धा पहा
 भारतीय गाय
 कंपोस्ट खत
 जनावरांचे वजन मोजणे
 जनावरांचा चारा

बाह्य दुवे
 Department of Animal Husbandry, Dairying & Fisheries, Government of India, New Delhi
 ICAR-Indian Agricultural Research Institute
 Cattle — Breeds of Livestock, Department of Animal Science
  Zebu Cattle of India and Pakistan. An FAO Study Prepared by N.R. Joshi ... and R.W. Phillips. [With Illustrations.]

संदर्भ

वर्ग:गायीच्या प्रजाती
वर्ग:भारतीय गायीच्या प्रजाती‎